ฤทธิพร อินสว่าง

ฤทธิพร อินสว่าง เป็นนักร้อง , นักแต่งเพลง , นักดนตรี และ กวีชาวไทย

ฤทธิพร อินสว่าง เริ่มต้นในวงการดนตรีด้วยการนำผลงานเพลงไปบันทึกเสียงในสตูดิโอเมื่อ พ.ศ. 2527 ขณะมีอายุเพียง 19 ปี จนกระทั่งได้รับเชิญให้ร้องเพลงในอัลบั้มการกุศลชุด "เยาวชนสากล"ร่วมกับเรวัติ พุทธินันท์และวินัย พันธุรักษ์ ซึ่งถือเป็นการเปิดโอกาสให้กับฤทธิพร ต่อมาจึงได้รับการชักชวนจากสุนทรสิงห์ วัชรเสถียร นักประพันธ์เพลงให้ร้องเพลงร่วมกับศิลปินใหม่อีก 2 คน ในนาม "บิ๊ก บ๊อบ บี๊ท" อัลบั้ม"คนช่างฝัน" อย่างไรก็ตามอัลบั้มนี้ไม่ได้ออกจำหน่ายด้วยเหตุผลทางธุรกิจ

ฤทธิพรเริ่มต้นบันทึกเสียงและนำไปเสนอต่อค่ายเพลงซึ่งได้รับการปฏิเสธอยู่นาน จนกระทั่งบริษัทโรต้าเซ็นสัญญากับฤทธิพรและสนับสนุน
การทำงานโดยออกจำหน่ายอัลบั้มทั่วประเทศ ขณะเดียวกันที่วินิจ เลิศรัตนชัย นักจัดรายการวิทยุซึ่งประทับใจในผลงานของฤทธิพรจึงเปิดเพลงของเขาในรายการ"โลกสวยด้วยเพลง" ทำให้เพลงใบไผ่, เพลงเธอผู้ห่างไกล และเพลงเรือ (1) โด่งดังเป็นที่รู้จักของประชาชน

ฤทธิพรประพันธ์เพลง,ขับร้อง และดูแลการผลิตผลงานด้วยตนเอง ลักษณะเฉพาะตัวของเขาคือการร้องเพลงแบบเอื้อนเสียงและโหนเสียง ดนตรีมีการผสมผสานท่วงทำนองเพลงไทยเดิมเข้ากับอิทธิพลของเพลงตะวันตกอาทิ ในแนว โฟล์ค ป๊อป และ ร็อก รวมทั้งเนื้อหาของเพลงที่ถ่ายทอดด้วยภาษากวี

ปัจจุบันฤทธิพรมีความสุขกับวิถีชีวิตที่สงบเรียบง่ายกับครอบครัวที่อบอุ่น การเขียนหนังสือ และจัดทำ www.ritthiporn.com ร่วมกับ ปกรณ์ ทีนะกุล

แฟ้มรวบรวมบทสัมภาษณ์ของฤทธิพร อินสว่าง และ รายละเอียดผลงานใน www.ritthiporn.com

"ฤทธิพร อินสว่างกับเพื่อน(บิ๊ก-บ๊อบ-บี๊ท) ชุด คนช่างฝัน (พ.ศ. 2527)
(พ.ศ. 2530) "ก้าวแรก
(พ.ศ. 2531) "ก้าวที่สอง
(พ.ศ. 2533) "ขอไม่ยอม
(พ.ศ. 2534) - "ก้าวที่กล้า
(พ.ศ. 2535) "โฟล์ค
(พ.ศ. 2537) "คำสารภาพ
(พ.ศ. 2538) "ไฟกับน้ำแข็ง
(พ.ศ. 2539) "สมองและสองเท้า
(พ.ศ. 2539) "ร็อคไม่ย้อมแมว
(พ.ศ. 2541) "Love Stories
(พ.ศ. 2541) "สุดแต่ใจเธอ
(พ.ศ. 2546) "ทราย
(พ.ศ. 2547) "พริ้ว
(พ.ศ. 2557) "เนื้อไม้กับสายเหล็ก ชุดที่ 1
"เนื้อไม้กับสายเหล็ก ชุดที่ 2
(พ.ศ. 2533) "รวมฮิตฤทธิพร
(พ.ศ. 2537) "บันทึกการแสดงสด 1 และ 2
(พ.ศ. 2542) "12 ปี ฤทธิพร อินสว่าง
(พ.ศ. 2543) "13 ปีทอง ฤทธิพร อินสว่าง
(พ.ศ. 2545) "สหาย / ศุ บุญเลี้ยง , พงษ์สิทธิ์ คำภีร์ ฤทธิพร อินสว่าง
(พ.ศ. 2546) "การแสดงสดคอนเสิร์ตสหาย/ศุ บุญเลี้ยง , พงษ์สิทธิ์ คัมภีร์ ฤทธิพร อินสว่าง
(พ.ศ. 2547) "16 ปี 16 เพลงรัก
(พ.ศ. 2549) "ฤทธิพร คาราโอเกะ 
(พ.ศ. 2551) "ภาพเพลงบรรเลงฮิต
(พ.ศ. 2552) "ใจ
(พ.ศ. 2553) "บาดลึก
อี๊ด ฟลาย - ใบไผ่,กำลังใจ /
ไท ธนาวุฒิ - ใบไผ่,เธอผู้ห่างไกล /
เสาวลักษณ์ ลีละบุตร - กำลังใจ /
ธนพร แวกประยูร - สุดแต่ใจเธอ /
พงษ์สิทธิ์ คำภีร์ - ใบไผ่ /
สุนารี ราชสีมา - ใบไผ่,กำลังใจ /
ศุ บุญเลี้ยง - เต็มใจให้,กำลังใจ /
วงโฮป - กำลังใจ /
อรวี สัจจานนท์ - กำลังใจ /
อรวรรณ เย็นพูนสุข - กำลังใจ /
โดม มาร์ติน - เธอผู้ห่างไกล,เต็มใจให้,กำลังใจ /
คณาคำ อภิรดี - เรือ (2) /
วินิจ เลิศรัตนชัย - รักและศรัทธา /
พัณนิดา เศวตาสัย - บอกได้ไหม /
อุ้ม อริยา - กำแพงบุญ /
กิตติ กาญจนสถิตย์ - เฮฟวี่รำพัน (คำร้องโดย ฤทธิพร อินสว่าง, ทำนองโดย กิตติ กาญจนสถิตย์) /
แก้ว ลายทอง - เธอคือความรัก (คำร้องโดย แก้ว ลายทอง, ทำนองโดย ฤทธิพร อินสว่าง) /
หนุ่มสกล - กำลังใจ,เต็มใจให้ /
คณะนักร้องประสานเสียงสวนพลู - กำลังใจ /
วงอนัตตา - พยายามต่อไปเถอะ (คำร้องโดย ฤทธิพร อินสว่าง, ทำนองโดย เรวัติ จันตะแสง)/
วงสตาร์คอรัส - ใบไผ่,กำแพงบุญ /
วงคู่รัก - กำลังใจ /
แฟ็บ เครือวัลย์ - ใบไผ่, ห้องที่ว่างเปล่า /
วงเบบี้ คอร์น - บอก /
บิว กัลยาณี - บอก

ผลิตเพลงละคร - กำแพงบุญ,เธอคือดวงดาว,กระโปรงบานขาสั้น /
ร้องเพลงประกอบภาพยนตร์ - ฉลุย,ขอฮึดแค่อึดใจ /
ร้องเพลงโฆษณา - องค์การเภสัชกรรม,ไทยประกันชีวิต,เครื่องดื่มสไปร์ส /
ร้องเพลงที่ใช้สำหรับองค์กร - สถานีโทรทัศน์ช่อง 11 /
เป็นพรีเซนเตอร์โฆษณาสินค้า - ฟิล์มสีโคนิก้า /
เป็นนายแบบรับเชิญให้กับนิตยสาร - แพรว,ลลนา,โปรเจกต์ เอ็ม /
ศิลปินรับเชิญในผลงานอัลบั้ม - คาราวาน, ปรีชา ชนะภัย, พงษ์สิทธิ์ คำภีร์ /
นักร้องกิตติมศักดิ์ร้องเพลงกีฬาแห่งชาติ - "ดอนเจดีย์เกมส์" ที่จังหวัดสุพรรณบุรีเป็นเจ้าภาพ /
นักร้องกิตติมศักดิ์ร้องเพลงชาติ - บนเวทีป้องกันแชมป์มวยโลก...เขาทราย แกแล็คซี่,รัตนพล ส.วรพิน /
เขียนบทกวีและบทความในสื่อสิ่งพิมพ์ - คม ชัด ลึก,เนชั่นสุดสัปดาห์,มติชนสุดสัปดาห์,แฮมเบอเกอร์,VOTE /
ผลงานหนังสือ กระจก..บทกวีของฤทธิพร,สุขอย่างมีศิลป์, ธรรมะ ทำให้ชีวิตของผมเปลี่ยนไป